
Y OPORTUNIDAD DI E ESFUERSO 
DI NOS TUR PA 
RECUPARA 


ProME MINISTER 


Evelyn Wever-Crves 


12 di juni Dia di Independencia di Filipina 


DANKI NA COMUNIDAD FILIPINO PA TUR 
ESFUERSO, SACRIFICIO Y SOSTEN BRINDA 
NA ARUBA 


Diadomingo 12 di juni e comunidad Filipino a celebra Dia di 
Independencia di Filipina. Den cuadro di esaki, e comunidad 
Filipino a organisa un ceremonia pa celebra e libertad cu e 
comunidad a lucha p'e. Prome Minister Evelyn Wever - Croes 
a hiba palabra na e ocasion, reconociendo e contribucion di 
Comunidad Felipino na Aruba y felicitando e grupo riba nan 
fecha di aniversario di independencia. 

Prome Minister a inicia su discurso reconociendo e diferente 
generacionnan di comunidad Filipino cu tin na Aruba. 


"Un grupo di ciudadano respectuoso, cu ta traha duro y cu ta 
sernan humano bunita, paden y pafo. Ademas, ta trata di un 
grupo di ciudadano cu a bandona nan famia, nan pas y nan 
cas, y a haci di Aruba nan hogar, estableciendo nan mes aki na 
Aruba y contribuyendo na Aruba su economia. Especialmente 
den sector di construccion y tambe den area di cuido medico. 


Den nomber di henter comunidad Arubano y Gobierno di 
Aruba, mi ta extende e mas sincero palabra di aprecio pa 
tur boso esfuerso, sacrificio y sosten brinda na henter nos 
comunidad. Aruba ta boso cas, leu for di cas. Y como lider 
Arubiano, manera Betico Croes a yega di bisa: Arubiano no ta 
solamente esnan cu a nace na Aruba. Arubiano ta tur esnan cu 
a bandona nan pais y haci Aruba nan cas.' 


Premier Wever - Croes a termina haciendo uzo di e momento 
pa reconoce tur e personanan cu tabatin e curashi pa a lucha 
pa e libertad di Filipina. Ademas, a gradici henter e comunidad 
Filipino cu durante periodo di Covid tambe a traha duro y 
contribui, pa Aruba sali for di e crisis. “Aruba ta recuperando 
danki na tur cu ta biba aki na Aruba. Danki y Masha Pabien / 
‘Pagbati’, Prome Minister a conclui. 


o 
Y 
ec 
ul 
2 
ke 
7] 
ul 
el 
= 
j= 
š 
° 
z 
a 
= 
i= 
a 
B 
z 
=) 
= 
O 
o 
« 
z 
Y 
z 
< 
a 
c 
o 
'U 
S 
3 
c 
= 
=| 
° 
U 


Dialuna 13 Juni 2022 


Dialuna 13 Juni 2022 


Prome Minister Evelyn Wever-Croes: 


INVITACION NA E DI CUATRO EVENTO DI 
SUPERNOVA PA MUCHA MUHE ENTRE 
6 - 9 ANA 


E 
= 


Dialuna mainta, 13 di juni, a tuma luga na Futura Spaces un 
conferencia di prensa na unda cu un otro iniciativa di SuperNova 
pa mucha muhe a wordo anuncia riba e topico di STEM. 
SuperNova ta contribui na- y stimula Igualdad di Genero cu ta 
meta number 5 di e Metanan Mundial pa Desaroyo Sostenibel 
(SDGs) y ta percura pa nos mucha muhenan no keda atras. 


Prome Minister Evelyn Wever-Croes, durante e conferencia 
di prensa a enfatisa e importancia y prioridad cu e tin, como 
hende muhe y como Prome Minister femenino, pa caminda cu 
ta posibel, crea mas oportunidad y posibilidad pa nos hendenan 
muhe y muchanan muhe. E pandemia a afecta henter mundo 
pero esnan mas afecta ta e hendenan muhe y muchanan. Riba 
esaki, Prome Minister a indica, cu mester pone mas atencion 
pa no perde tur avanse cu hende muhe a logra den pasado. 


Prome Minister a remarca cu globalmente, como cu cuponan 
di trabou den STEM ta creciendo compara cu otro sectornan, 
ta importante pa motiva y prepara nos muchanan muhe tambe 
pa explora STEM. 


"Claro no ta tur mucha muhe lo sigui den e sector di STEM. 
Pero kisas nos por cende un chispa di interes unico y introduci 
nan na e sector aki y mustra e muchanan muhe aki cu STEM 
ta un sector cu ta hopi atractivo y cu por brinda hopi posibilidad 
pa muchanan muhe tambe. 


Na Aruba specialmente, historicamente e sector of ramo aki 
ta domina door di hende homber. Poco poco nos ta mirando si 
cu esaki ta cambiando, pero ainda nos no por bisa cu nos ta 
cerca di un Balansa. P'esey Gobierno ta sostene e iniciativa di 
SUPERNOVA aki, y nos ta excited pa e evento aki y ta spera 


di conta cu participacion di hopi mucha muhe. 


E di cuatro evento di SuperNova aki lo ta dia 18 di juni pa 
mucha muhe entre 6 — 9 aña y e topico lo ta STEM: Ciencia, 
Tecnologia, Engineria y Matematica. 

Continuacion INVITACION NA E DI CUATRO EVENTO DI SUPERNOVA... 


GIRLS STEM 


SCIENCE * TECHNOLOGY + ENGINEERING * MATH 


Join us to experience our 
STEM-themed rooms 


Date | 
Time | 
Location | 


NOVA 


FISA 

Prome Minister Evelyn Wever-Croes: 

Dialuna mainta, Prome Minister Evelyn Wever-Croes hunto cu 
Minister Ursell Arends a reuni cu District Governor di Rotary 
International señora Sonya Alleyne y e board di Rotary aki 
na Aruba. Señora Alleyne ta bishitando clubnan di su region 
di cua Aruba tambe ta parti pa asina haya miho bista con e 
proyectonan ta bayendo. 


Prome Minister a remarca cu Rotary Club mester tin un 
existencia permanente aki na Aruba. Saliendo di e pandemia, 
ta di sumo importancia pa Aruba uza ayudo di tur organisacion 
manera Rotary cu ya caba ta contribuyendo cu varios proyecto 
hopi importante. 


Durante e reunion, e board a indica cu loke falta aki na Aruba 
ta mas miembro y voluntario pa haci e trabou y proyectonan 
grandi cu Rotary tin actualmente den plan. 


“Den nomber di Gobierno di Aruba, mi ta gradici Rotary pa tur 
locual nan ta haci pa Aruba y sigur pa un reunion positivo cu e 
District Governor”. 


Dialuna 13 Juni 2022 


Workshop IDEA 
‘SILVER ENTREPRENEURSHIP’ 


Workshop pa pensionado of pa personanan cu pronto 
lo baha cu pensioen 


~ DA 
IDEA (Desaroyo pa Empresa Arubano) un unit di Departamento 
di Asuntonan Economico, Comercio y Industria, ta organisando 
e workshop aki GRATIS y kier a invita tur persona cu kier bira 
un entrepreneur cu ta cay den e ‘doelgroep’ menciona aki riba 
pa bin participa den e workshop aki, cu sigur lo aporta na boso 
conocemento. 


E workshop aki lo wordo presenta door di diferente 
profesionalnan den diferente ramo. E dianan aki e oradornan lo 
yuda bo brainstorm bo ideanan y hasi bo ideanan bira realidad. 


E siguiente oradornan lo ta presente y lo presenta e siguiente 
topiconan: 


«Sr. Dave Martinus, Certified Business Coach paActionCOACH, 
y lo presenta ‘Kico ta ensera entrepreneurship’; 

* IDEA, lo elabora tocante tur nan servicio- y trainingnan/ curso 
cu nan sa ofrece na clientenan y tambe lo presenta y duna 
guia pa traha bo ‘Business Plan’; 

* DEZHI, afdeling di Vestiging van Bedrijven lo papia di tur e 
tipo di vestigingsvergunningen (permisonan pa establece un 
negoshi) cu tin y cu bo lo por aplica na e departamento aki; 

* Douane, lo presenta tocante e siguiente topiconan: Agricultura, 
Cria y Pesca, companianan industrial, Vrijstelling, importacion 
y exportacion; 

* Sra. Gayle Arends, Policy Advisor Sustainable Development 
Planning na Departamento di Asuntonan Economico; y lo 
elabora 'Con pa aplica e tema sostenibilidad den bo negoshi'; 


* Notaris Johnson; lo presenta temanan di: bedrijfsvormen 
(eenmanszaak/ NV/ VBA), bedrijfsopvolgingen (diferencia den 
companianan) ora cu bo lo kier cuminsa un negoshi y tambe 
lo presenta tocante testamenten/ nalatenschap (kico por laga 
atras y pa ken); 

* SVB, lo presenta tocante wergevers- en werknemers 
verzekering (primanan social); 

* Sr. Benny Richardson, lo papia y mustra e importancia pa ta 
exitoso den bo bida personal door di biba un bida saludabel 
(come saludabel y sport). Tur esaki ta bo mindset pa ta un 
entrepreneur exitoso!; 

* Futura, lo presenta con pa aplica innovacion den bo negoshi; 
* Santa Rosa, con bo por hasi di agricultura bira comercial. 


Tambe lo tin intercambio di experiencia di e siguiente 
personanan: 


- Sra. Susie Franken, propietario di Djiespie's Place, lo duna 
su storia di exito; 


- Sr. Lionel Rumnit, kende ta specialisa como Job Coach na 
‘Trampolin pa Trabao’, y lo conta, con e ta train e personanan 
cu disabilidad pa den futuro por dentra den mercado laboral 
den nos sociedad; 


- Sra. Sandra Brown, lo elabora tocante su storia di exito di tin 
un cas di anciano; 


- Merrill Robles (un pensionado), con e ta yuda comunidad pa 
medio di un negoshi y pafor di un negoshi. E workshopnan aki 
lo ta completamente gratis y tuma lugar dianan 20 pa 24 juni 
venidero, entre 8:15 a.m. pa 12:30 p.m na Departamento di 
Asuntonan Economico, Comercio y Industria. na Sun Plaza, di 
dos piso, sala # 25. 


Personanan cu lo desea di participa den e workshop aki por 
registra via e siguiente maneranan aki: 


* Via nos Facebook-page: Idea-Aruba, wak e add di 'Silver 
Entrepreneurship' (ful ariba), den e texto mester primi e link, 
cu lo manda bo na e link di Eventbrite (scribi aki bao), y eynan 
por yena, nomber y email; 
https://www.eventbrite.com/e/silver-entrepreneurship- 
workshop-for-retired-or-soon-to-be-retired- 
tickets-360492551927 

* of por yama Judella of Louella na telefon #: 521-2440 / 521- 
2439 

* of email Judella na j.trim@deaci.aw. 


Cupo ta limita, nos ta wardabo! 


I CU OPTIMISMO, 
forora | POSITIVISMO Y 
DETERMINACION 
NOS TA 


MINISTER 


PRESUPUESTO 2023 A BAY PA 


SU OPINION 

CAFT DUNA 


Ta trahando pa presupuesto 2023 keda entrega na 


tempo na Parlamento 


Conforme planificacion, e presupuesto preliminar di Pais 
Aruba pa aña 2023 a bay dia 9 di juni pa CAFT pa asina e 
organo di supervision financiero por duna su opinion. Den e 
siman di 20-24 juni CAFT lo por saca nan conseho y Gobierno 
lo tin cu prepara e reaccion riba esaki cu lo wordo inclui den 
e Memoria di Splicacion cu lo bay compaña e concepto di 
Ley di Presupuesto 2023. Si tur cos bay manera planifica, 
Departamento Huridico lo por ricibi e concepto di presupuesto 
den e siman di 27 di juni pa 1 di juli. 


Despues Departamento Huridico hunto cu Conseho di Minister 
lo por presenta e concepto no mas tarda cu dia 4 di juli na Raad 
van Advies pa Gobierno por haya nan conseho. Di e Colegio 
Halto di conseho aki, nos lo por spera un conseho na fin di juli 


of na comienso di augustus. 


Asina cu Raad van Advies keda cla 
cu nan conseho riba Presupuesto 
2023, Gobierno ta haci e cambionan 
necesario y ta brinda e concepto di 
Presupuesto na Parlamento. Tur M 
esfuerso ta wordo haci pa asina 

na fin di augustus, Minister di — 
Finansa por entrega e concepto di basisramingen 


2de week juni Advies 
Besluitvorming MR CAft is binnen en reactie 
ob v Meibrief Land in OB verwerken 


Tijdspad aanlevering begroting 2023 


Start behandeling 


Presupuesto 2023 na Parlamento 
di Aruba. Si tur cos cana bon, e 


concept door de Staten 
Begin juli stuk ter 
toetsing bij RvA 


debate den Parlamento lo por tuma | ŒN FEB MAR 


lugar den e ultimo 3 luna di aña 
2022 y e Presupuesto 2023 lo por 
keda aproba fin di december 2022. 
Despues cu Gobernador firma e 
Presupuesto 2023, esaki ta bay pa 
keda publica den Landscourant pa 
por drenta na vigor na comienso di 
aña 2023. 


Eind julie advies RvA is Per eind dec 
binnen, en dient NR vastgestelde en 
opgesteld te worden afgekondigde B2023 


Opstellen Meibrief & Eind mei DF stelt 
adviezen DRH & DEZHI conceptontwerp 2023 


op 

Minister Maduro a ricibi un bunita gesto di ANA riba Dia 
Internacional di Archivo 


DANKI NA SINT DOMINICUSCOLLEGE CU 
A TRECE PARTI DI NAN ARCHIVO PA ANA 
ARCHIVA Y RAPE ro 


Riba Dia Internacional di Archivo, diahuebs 9 di juni, Minister 
Maduro di Cultura tabata presente na Archivo Nacional di 
Aruba, ANA pa dedica atencion na e importancia cu archivo tin 
pa henter comunidad. E afia aki a hiba e campafia 3C-TRECE 
pa motiva comunidad pa trece material historico na ANA pa 
asina esaki por keda bon archiva y exponi pa comunidad por 
haya sa mas di nos historia. 


Pa conmemora e dia special y e importancia di e campaña 
3C-TRECE, ANA a regala Minister Maduro un cuadra cu e 
cifranan di tempo cu e mandatario a bishita scol basico. E 
bunita gesto aki ta posibel danki na Sint Dominicuscollege 
Basisschool cu a trece parti di nan archivo na ANA pa esaki 
por a wordo debidamente archiva y conserva. Minister Maduro 
ta gradici ANA pa e regalo unico aki y ta aprecia masha hopi 
cu Sint Dominicuscollege tambe ta yuda. 

Como aporte na e campaña 3-TRECE y riba dia Internacional di Archivo 


STICHTING ARUBAANSE CARNAVAL (SAC) A 
HACI ENTREGA DI DOCUMENTACION VALIOSO 
PA ARCHIVA NA NOS ARCHIVO NACIONAL 


— E TY = E 


Como aporte na e campaña 3-TRECE y riba dia Internacional Archivo Nacional Aruba y Minister di Finansa y Cultura, 
di Archivo, sra. Tecla Kelly-Hernandez di Stichting Arubaanse Xiomara Maduro, ta gradici SAC pa e contribucion valioso aki 
Carnaval (SAC), a haci traspaso di documentacion valioso na cu ta encera un parti grandi di e historia di Aruba su carnaval. 
Archivo Nacional Aruba. Minister Xiomara Maduro ta invita tur hende cu por tin material 
historico pa entrega esaki na Archivo Nacional Aruba durante 
Ta trata aki di archivo nan di SAC cu ta data di aña 1955 te cu siman di 8'or pa 11.45 di mainta y di 1.30 di merdia pa 4or di 
2014 y ta representa 30 meter di archivo acumula durante e atardi na Archivo Nacional Aruba pa haci entrega di materialnan 
existiencia di SAC. E archivo valioso aki lo wordo inventarisa historico manera documento, potret, material audiovisual y 
y poni na disposicion di publico. digital. Asina ta contribui na campaña di 3C-TRECE y Colecta- 
Conoce-Conserva nos historia. 

Minister Maduro ta informa: 


= 


Den e dianan aki cu CAFT a duna su consehonan riba 
Presupuesto 2022 y cu Gobierno via Minister di Finansa a 
reacciona riba nan, algun medio di prensa a cuminsa specula 
cu tin KB riba mesa pa Minister di Finansa Maduro. Esaki no 
ta e situacion. Locual ta pasando ta cu CAFT ta haci su trabou 
di supervision financiero y Minister di Finansa ta focus su 
trabounan riba mehoracion di finansa publico di Aruba. No tin 
ningun KB riba mesa. 


CAFT ta haci su trabou y Minister di Finansa ta haci esun di dje 
Conforme articulo 11 di e Ley di LAFT, CAFT ta duna su 
opinion riba e Presupuesto 2022, Gobierno ta reacciona y 
despues CAFT ta bolbe reacciona y Gobierno tin cu bolbe 
reacciona. Esaki ta e proceso desde aña 2015 cu e supervision 
financiero a wordo introduci na Aruba. Locual ta e contenido di 
e consehonan, e dialogo cu CAFT ta uno continuo riba nivel di 
ambtenaar y di Minister. 


E focus di Minister di Finansa ta riba mehoracion di finansa 
publico di Aruba 

Desde e promer termino di Gabinete Wever-Croes, Minister 
Maduro di Finansa a focus riba mehoracion di finansa 
publico di Aruba. Asina a bin cu un memorandum financiero 


y economico na aña 2018 den cual a stipula punto di salida y 


e caminda pa cana. Ya caba na fin di aña 2019, a logra yega 
na un situacion di surplus chikito despues di 12 aña cu Aruba 
no a conoce un surplus den nos finansa publico. Pa aña 2020 
a logra entrega un presupuesto cu un surplus, pero destino a 
dicidi diferente, ya cu pandemia a presenta y cune a trece un 
panorama financiero ful diferente cu locual tabata e situacion 
financiero di Aruba na aña 2019. Asina mes e focus di Minister 
di Finansa durante e pandemia no a cambia. 


A maneha pa por a enfrenta y surpasa e pandemia. Tur rapport 
di evaluacion di Aruba ta comproba cu e Minister di Finansa 
no a perde cabes y durante e pandemia a focus pa contene 
e daño financiero mas cu ta posibel sin desvia di e pasonan 
necesario den e direccion pa mehoracion di finansa publico na 
Aruba. Den e fase di recuperacion cu Aruba ta aden, e focus 
di mehoracion di finansa publico a keda intacto no mas cu 
debi na e panorama financiero hopi diferente cu promer cu 
e pandemia, como Minister di Finansa ta boga pa e focus di 
tur hende ta dirigi riba recuperacion a base di normanan cu 
ta realistico pa yega na e meta comun cual ta mehoracion di 
finansa publico. 

2022 Y DUNA PIORIDAD 
afiapinvenson | NA SALUD Y 
PROGRESO 
DI CADA 
CIUDADANO 


MINISTER 


Dangui Oduber 


Turismo creciendo y recuperando 


LUNA DI MEI 2022 A SURPASA CIFRANAN 
DI MEI 2019 


Minister di Turismo 
y Salud Publico sr. 
Dangui  Oduber ta 
informa riba locual ta e 
cifranan di turismo pa 
cu e luna di mei 2022. 
Mei tawata e luna cu = à 

Turismo den luna di mei 2022 ta sigui crece y 
ta sigui registra cifranan cu ta surpasa cifranan 
di mei 2019. Mescos tawata e caso den luna 
di april 2022 cu Aruba a surpasa nivelnan di 
april 2019, den luna di mei 2022 e trend aki a 


continua. 


Minister Oduber a sigui bisa cu den luna di mei 
2022 a registra un recuperacion di 10396 den 
comparacion cu mei 2019. Nos mercado mas 
principal cu ta e mercado Americano a recupera 
10796 den mei 2022 compara cu mei 2019 asina 
tambe surpasando e cifranan di 2019. Mei 2022 
Aruba a ricibi 91.403 turista cual ta excepcional. 
Aruba ta e di 2 pais na mundo cu a recupera 
su turismo di e forma aki. Esaki ta demostra e 
resiliencia di pais Aruba. 

y tur esnan cu ta haciciendo esaki posibel. 


Minister Oduber ta hiba un maneho unda tin un bon cooperacion Minister Dangui Oduber ta bay sigui enfoca riba e cresemento 
cu tur e partnernan den e sector turistico. Minister Oduber ta di Aruba su turismo den cuadro di e aña di recuperacion pa 
gradici tur e partnernan, tur cu ta traha den e industria turistico asina mantene e trend aki. 

Minister Dangui Oduber: 


Dialuna mainta e prome dia di e conferencia anual di networking 
di IHR den e region Caribense a tuma lugar, asina Minister di 
Turismo y Salud Publico Sr. Dangui Oduber a duna di conoce. 
Esaki ta un conferencia cu ta keda atendi pa profesionalnan/ 
representantenan den cuido di entre otro Hulanda, Aruba, 
Curacao y Sint Maarten como tambe e islanan BES. E 
conferencia aki ta di 13 pa 17 di juni y e ta tuma lugar den e 
ballroom di Hyatt Place Aruba Airport. 


Minister Oduber a splica cu e proposito di e conferencia di 
IHR ta pa comparti conocemento y experencia. Tambe pa 
monitoria e progreso di e implementacionnan tuma den e IHR 
y pa dialoga con ta sigui bay pa dilanti. Di e manera aki ta sigui 
fortifica Salud Publico y particularmente keda mehora e control 
riba enfermedadnan transmisibel den e region Caribense. 


Minister Oduber ta reconoce cu tur e islanan tin nan propio 
identidad y cultura, pero nos ta comparti y ta confronta 
hopi retonan similar. Specialmente ora ta trata di e 
implementacionnan di e reglamento internacional di salud y 
e capacidadnan basico cu e islanan ta spera di por desaroya 
den e sentido aki. Minister Oduber ta kere cu tur e islanan 
por siña hopi di otro door di comparti nos conocementonan y 


1 

experencianan. 


Segun e mandatario e pandemia di COVID-19 a recorda nos 
tur con importante e ta pa ta prepara pa un pandemia. Cu e 
conocemento y experencia recientemente adkeri durante 
e pandemia, esaki ta e momento oportuno pa discuti nos 
fortalesanan y nos debilidadnan existente y con nos por mehora 
e preparacion y reaccion na momento cu tin un pandemia riba 
e diferente islanan. 


Tin hopi topico importante riba e agenda cu lo bay discuti riba 
dje durante e siman aki pa yega na un conclusion satisfactorio 
cu lo bay fortalese e salud publico di tur e islanan. Minister 
Oduber ta convenci cu conferencia di IHR lo bay contribui 
grandemente na locual ta e “4 landen Overleg” cu lo tuma 
lugar otro siman caminda tur e ministernan di lo tey. 


Finalmente Minister Dangui Oduber ta gradici RIVM pa 
organisa e conferencia, un danki na tur e representantenan 
Salud Publico y expertonan di e islanan BES & CAS pa nan 
asistencia y participacion. Ban laga e siman aki ta uno fructifero 
yena cu exito, pa nos yega na e metanan nos dilanti. 


ANA DI INVERSION 
Y OPORTUNIDAD 


UN MIHO 


SERIE p. 


Dialuna 13 Juni 2022 


BRINDANDO E 


PA 


y 4 


Vy 


COLABORACION ENTR! 
HUDICIAL TA BOLBE 


DE 


E DEPARTAMENT 


MOSTRA SU FR 
M FRU 


M V 331 


ONAN 


UTO: 


A CAPTURA E TRE 


Dialuna mainta, durante un conferencia di prensa di Gobierno di 
Aruba, Minister di Husticia y Asuntonan Social Sr. Rocco Tjon, 
a toca brevemente e parti di e incidente cu a tuma luga na nos 
Instituto Coreccional Nacional esta; KIA. For di e momento cu 
e incidente a sosode, Minister Tjon ta den contacto cu leiding 
di e instituto, pa asina delinea e maneho y e procedura cu ta 
sigui. 


Manera ta conoci, diadomingo tres preso a purba di huy for di 
nos instituto coreccional, pero a wordo gara mesora. Di forma 
inmediato, a ricibi e reportahe pa loke ta e incidente aki for di e 
director di KIA como tambe e director di CEA. Dialuna mainta 


FS PRESON IAN FUC 
DEN UN TEMPO 


sITIVO 


RECORD 

a bolbe reuni cu ambos director, caminda a keda conclui cu e 
captura aki tawata e resultado di e bon colaboracion entre e 
tres departamentonan, esta KIA, CEA Y Cuerpo Policial pero 
tambe e procesonan cu ta hopi bon alinea na otro. A logra wak 
diferente titularnan den un tempo record, caminda a logra gara 
e tres presonan aki. 


E incidente aki ta, un bes mas, e muestra di e retonan grandi 
cu Aruba ta enfrenta pa loke ta trata nos instituto coreccional. 
No solamente e parti infrastrucutural y e parti di material, pero 
di un banda tambe adaptacionnan legislativo cu lo mester tuma 
luga. Na mes momento, e mandatario a splica cu, ex-minister 
di husticia Sr. Bikker ya caba tawata tin un concepto di ley 
entrega na DWJZ, pa asina percura cu e hecho cu un persona 
ta trata di huy for di KIA, por ta uno castigabel pa ley y cu un 
"strafmaat" basta halto. Na e momentonan aki ta en espera di 
e contesta di directie wetgeving pa e concepto di ley aki por 
bay wordo trata den parlamento. 


Ministerio di Husticia y Asuntonan Social lo manda un carta pa 
Hulanda un bes mas, pa bolbe accentua e importancia di por 
yega na un instituto coreccional nobo. Esaki ta importante, pa 
motibo cu manera ta conoci, mirando e magnitud di e proyecto 
aki lo mester tin permiso di Hulanda pa por adkiri e fondonan 
necesario pa por financia un proyecto asina. No obstante 
tur e retonan aki, lo keda adapta procesonan pa por keda 
garantisa siguridad na nos instituto coreccional, como tambe 
e siguridad di e personal y e detenidonan, mirando cu e ta un 
responsabilidad cu pais Aruba tin. 


Pa termina, e mandatario a manda palabranan di elogio un bes 
mas pa e tremendo trabou y cooperacion cu tawata tin entre e 
trahadonan di KIA, CEA y Cuerpo Policial, cual hunto a captura 
e tres presonan aki den un tempo record. 

Minister Rocco Tjon: 


ARUBA TA BAY HAYA SU DI TERCER RADAR 
PA ELEVA SIGURIDAD NA NOS FRONTERA 


Durante rueda di prensa di Gobierno di Aruba, Minister di 
Husticia y Asuntonan Social Sr. Rocco Tjon, a elabora riba e 
siguridad na nos frontera, como resultado di e sucedido den fin 
di siman, caminda a intercepta un boto local cu substancianan 
ilicito y arma di candela ilegal. 


Manera ta conoci diadomingo mainta, Kustwacht Aruba a 
intercepta un boto local, durante e accion aki, nan a constata 
un cantidad basta grandi di droga y arma di candela ilegal. 


E sucedido aki ta accentua e importancia cu mester tin pa e 
topico aki. Pa e motibo aki, Ministerio di Husticia y Asuntonan 
Social ta tene reunionnan strategico cu cada departamento 
cu ta encarga cu siguridad na nos frontera. Ta trata di e 
"strategisch grens overleg" caminda ta haci uso di e reunionnan 
aki pa delinea procesonan. E caso specifico aki ta demostra 
un bes mas e importancia di tecnologia pa pais Aruba. Bisando 
esaki, Minister Tjon a anuncia cu e di tercer radar ya caba a 
wordo adkiri, y lo wordo manda pa Aruba dentro di poco, pa 
asina por tin un radar extra. Na mes momento, ta trahando 
riba proceduranan pa por adkiri un di cuater radar pa asina por 
percura cu mas y mas e siguridad na nos frontera por wordo 
eleva. 


Banda di esaki, tin diferente proyectonan andando pa loke 
ta e “plan van aanpak” di e “versterking grensveiligheid” den 
colaboracion cu Hulanda, caminda no ta enfoca solamente 
riba e parti tecnologico pero tambe ta enfoca riba e parti di 
procesonan y investigacionnan, cual ta un parti hopi importante. 


Por ultimo, e mandatario a splica cu e caso specifico aki ta 
den man di e unidad di crimen organisa caba, pa asina e 
investigacion por cana su caminda segun proceduranan 
stipula y asina determina kico ta e netwerk akinan na Aruba cu 
ta facilita esnan cu ta comete e acto aki. Pues, den cuadro di e 
investigacion cu ta andando, minister Tjon a manda palabranan 
di elogio na henter e personal di Kustwacht cu a percura pa 
esaki por tawata posibel. 


TA CONDENA TUR TIPO DI ACTO CU TA BAY 
CONTRA DI NOS LEYNAN 


Diabierna merdia a sosode un acto di agresion na Guarda Nos 
Costa (GNC), a base di e sucedido aki, Minister di Husticia y 
Asuntonan Social Sr. Rocco Tjon a reuni cu director di GNC. 


Segun e mandatario, e punto di salida di Ministerio di Husticia y 
Asuntonan Social semper ta cu ta respeta orden di huez y esaki 
a wordo instrui na GNC por escrito. Nos ta kere firmemente cu 
cada proceso tin cu cana su caminda segun proceduranan cu 
ta wordo stipula pa ley. 

Pa loke ta e parti di agresion un investigacion disciplinario lo 
cuminsa inmediatamente. 


Por ultimo, Ministerio di Husticia y Asuntonan Social ta condena 
tur esnan cu no ta mantene nan mes na proceduranan segun 


Ministerio di Husticia 

nos ley, mas aun, ora ta trata e derechonan fundamental di e 
ser humano, nos no ta tolera ningun tipo di agresion, contra 
ningun ser humano. 

Diaranson ultimo den un encuentro ameno Minister Endy 
Croes a ricibi bishita di sr. Haime Wiersma, sr. Rafa Plaza, 
sr. Fle Giel, sr. Eugene Leañez y sr. Buty Alvin Tromp. 
Cinco pelotero cu na aña 1981a hunga den junior league 
Aruba y a gana campeonato di baseball Latino Americano 
na Puerto Rico. Na aña 1982 e mes un ekipo aki di Aruba E 
a gana Latino Americano na St. Maarten. Despues di tur Pabien Special Olympics Aruba 


T i cu a sobresali den USA games 2022 
dos victoria a haya oportunidad pa representa Aruba na ganando Medaya Oro y Plata 
Gary Indiana. 


Durante e reunion nan a presenta e mandatario di Deporte 
un proyecto cu lo wordo ehecuta den luna di augustus 
binidero. Nan coleganan di e tempo ey ta bay ta na Aruba 
nan kier haci un reunion pa topa otro despues di hopi aña 
y intercambia idea. Den transurso di simannan nos dilanti 
Aruba ta haya mas informacion di e bunita proyecto aki. 
Minister Endy Croes ta gradici nan pa nan bishita alabes 
ta deseanan hopi exito cu e proyecto aki cu sigur nan por 
conta di Ministerio di Deporte. 

Un bunita ceremonia y celebracion di graduacion 2022 


Recientemente den un ceremonia bunita y ameno Minister 
Endy Croes tabatin honor di hiba palabra na 53 doctor cu 
a logra nan M.D na Xavier University School of Medicine. 
Despues di e ceremonia a sigui un momento di celebracion 
dedica na e graduadonan. 


Discurso di Minister Endy Croes na e graduadonan: 

| am honored to stand here this evening as the Minister of 
Education & Sports, on this beautiful campus to celebrate this 
wonderful occasion with you. This is the second time you are 
hosting this ceremony on your own campus, and | congratulate 
you for that. 

| appreciate the opportunity to speak to all of you for the first 
time in my capacity as the Minister of Education and Sport. | am 
standing comfortably in front of all of you, because whatever 
happens, | know | am in good hands. | am surrounded by 
medical doctors and professors. | understood that 53 graduates 
completed the MD-program. 53 intelligent men and women who 
passed the United States Medical Licensing Exams, of which 
26 are physically, present today to receive their diplomas in 
person. What a wonderful occasion. 


As a Minister of Education, | can only be proud, very proud 
that this institution years ago chose Aruba to establish its 
facilities and most of all, proud, that because of that our small 
but beautiful nation delivered 53 future physicians, who will be 
working in different medical institutions all over the world. You 
may not be born in Aruba, but | am sure that wherever you go, 
you will remember us and will carry our small nation in your 

hearts. | am also sure that you will remember some of the fun 
times you had on our island. 


You have endured many lectures, lab hours, physical 
examination, and training sessions. But 'be' mindful that 
today, you will hold something that few people are privileged 
to sign behind their name: the letters: "M.D." (Medical Doctor). 
Health care around the world is facing challenging times. A 
pandemic that affected the health of many. This pandemic 
also placed our health care system under enormous pressure 
and our economies, certainly our small economy, has been hit 
very hard. You, as new physicians are entering the health care 
system in challenging times. However, | am certain that you as 
students in the medical field have learned a lot from all of this, 
and that your professors and mentors have prepared you well, 
to be great doctors. Thank you, Professors, thank you Deans, 
thank you President of this institution for taking good care of 
our students. How you deal with all the challenges our health 
care systems face nowadays, will determine your success, 
your happiness, and your satisfaction in your new profession. 


| am not sure if you follow our local politics. Don’t’ worry, | 
am not going to talk about politics. However, let me give you 
some advice: when you are 'stressed out' because of all these 
challenges, think of our Aruban Prime Minister Evelyn Wever 
Croes, a powerful Lady that managed several crises, our small 
nation was confronted with, at the same time. These kind of 
reflections helps us relativize at times. But | have no doubt that 
you will do great. 

While this day is, and should be about you, please realize there 
are some very important team players that gave you support to 
get you, where you are today. First and foremost, your families 
who have encouraged you, guided you, and most likely funded 
much of your way to this point. Also your professors, friends. 
Remember to thank each one of them. 


The wonderful aspect of medicine is that you have a wonderful 
chance to make a difference in life of others. People will look up 
to you. People will still respect what you do and what you say. 
People will trust you, people will confide in you, and appreciate 
your efforts. You can do amazing things for people. Work to 
set the needs of your patients, before that of the system, and 
you will usually be rewarded. Because in the end, this is what 
really matters! So go forward, not with a big ego about all that 
you have achieved, but with the absolute reality of what lies 
ahead. 


As a minister | am often requested to deliver a speech, and | do 
my best to write something that is nice, interesting and that has 
a message. To be able to do this | spend time conducting my 
own research and some weeks ago | read a beautiful speech 
a professor at an American Medical School delivered in a 
graduation ceremony. | loved a specific part of his speech that 
| will read to you. 


It was Don Berwick's speech. He said: 

"Those who suffer, need you to be something more than a 
doctor; They need you to be a healer. And, to become a healer, 
you must do something even more difficult than putting your 
white coat on. You must take your white coat off. You must 
recover, embrace, and treasure the memory of your shared, 
frail humanity— of the dignity in each and every soul. 


When you take of that white coat, in the sacred presence of 
those, for whom you will care — Or, in the sacred presence of 
people just like you — When you take off that white coat, and 
tower not over them, but join those you serve, you become a 
healer in a world of fear and fragmentation, an "aching" world, 
" Professor Don Berwicks. 


Masha pabien na e graduadonan, hopi exito den boso carera 
profesional cu Papa Dios bendiciona boso. Masha danki! 

UN PANDEMIA CU EFECTO DEVASTADOR 
PA UN ISLA CU SU PILAR ECONOMICO 
TA NOS BISHITANTENAN DI AFO. 

Y UN ISLA DETERMINA PA SALI 


AUN MAS FUERTE FOR DI E SLA DURO AKI. 

UN ISLA CU VISION PA PROGRESA. 

E VISION DI CADA UN DI NOS, 

VISION DI CREATIVIDAD Y INVERSION, 

LO TRECE OPORTUNIDADNAN GRANDI 

PA NOS Y PA NOS FUTURO GENERACIONNAN. 

E PASONAN CU AWE NOS TA TUMA, 

TA LAGA MARCANAN ATRAS 

PA NOS GENERACION HOBEN. 

ESAKI LO TA E COMPAS CU LO DIRIGI NAN 

DEN E HORIZONTE DI OPORTUNIIDADNAN, 
vU, An PA CONTINUA CU UN ARUBA 

MAS SOSTENIBEL, FUERTE Y RELIENTE. 

